cyanic-selkie/wikianc huggingface dataset:
যমুনানগর জেলা
যমুনানগর জেলাটি ভারতের হরিয়ানা রাজ্যের ২২টি জেলার মধ্যে একটি। জেলাটি ১ নভেম্বর ১৯৮৯ সালে গঠিত হয় এবং এর আয়তন । যমুনানগর শহরে জেলার সদর দপ্তর অবস্থিত।
যমুনানগরে বর্ষায় গড় বৃষ্টিপাত ৮৯২ মিমি, যেখানে হরিয়ানায় গড় বৃষ্টিপাত ঘটে ৪৬২ মিমি, যা রাজ্যের গড়ের তুলনায় খুব বেশি।
জেলাটির উত্তরে হিমাচল প্রদেশ, পূর্বে উত্তরপ্রদেশ রাজ্য, দক্ষিণে কার্নাল জেলা, দক্ষিণ-পশ্চিমে কুরুক্ষেত্রের জেলা এবং পশ্চিমে আম্বালা জেলা দ্বারা পরিবেষ্টিত।
বিভাগ
জেলাটি তিনটি তহসিল নিয়ে গঠিত: জগধ্রি, ছছড়াউলি এবং বিলাসপুর। এগুলি আরও ছয়টি উন্নয়ন ব্লকে বিভক্ত: বিলাসপুর, সাধাউড়া, মুস্তাফাবাদ, রাদৌড়, জগধ্রি এবং ছাছরৌলি।
জনসংখ্যার উপাত্ত
২০১১ সালের আদমশুমারি অনুসারে যমুনানগর জেলার জনসংখ্যা হল ১২,২৪,১৬২ জন, যা  প্রায় বাহরাইন দেশের  সমান বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। জনসংখ্যার হিসাবে এটি ভারতে জেলাগুলির মধ্যে ৩৯৩তম স্থান অর্জন করে (মোট ৬৪০টির মধ্যে)। এই জেলার জনসংখ্যার ঘনত্ব । ২০০২ -২০১১-এর দশকে জনসংখ্যার বৃদ্ধির হার ছিল ১৬.৫৬%। যমুনানগরে লিঙ্গ অনুপাত প্রতি এক হাজার পুরুষে প্রতি ৮৭৭ জন মহিলা এবং সাক্ষরতার হার ৭৮ .৯%।
২০১১ সালের আদমশুমারিতে মোট যমুনানগর জনসংখ্যার মধ্যে ৩৮.৯৪ শতাংশ জেলার নগর অঞ্চলে বাস করেন। মোট ৪,৭২,৮২৯ জন মানুষ শহুরে অঞ্চলে বাস করেন, যার মধ্যে পুরুষ ২,৫২,৭৬১ এবং মহিলা ২,২০,০৬৮ জন। যমুনানগর জেলার ৬১.০৬% জনগোষ্ঠী গ্রামে গ্রামে বাস করে। যমুনানগর জেলার গ্রামাঞ্চলে বসবাসরত মানুষের মোট জনসংখ্যা ৭,৪১,৩৭৬ জন, যার মধ্যে পুরুষ ও মহিলা যথাক্রমে ৩৯৩,৯৯৭ জন এবং ৩,৭৭,৪৯৯ জন।
ভারতের ২০১১ সালের আদমশুমারি অনুযায়ী জেলার জনসংখ্যার ৯১.১১% হিন্দি, ৭.২৪% পাঞ্জাবি এবং ১.২০% উর্দুকে তাদের প্রথম ভাষা হিসাবে উল্লেখ করেছে।
উল্লেখযোগ্য স্থান
যমুনানগরের আশেপাশে বেশ কয়েকটি পর্যটন কেন্দ্র এবং গুরুত্বপূর্ণ স্থান দেখা যায়। এর মধ্যে রয়েছে আদিবাদ্রি, সুঘের প্রাচীন স্থান, বিলাসপুর ও কাপলমোচন, বৌদ্ধ স্তূপ চেনি, ছ দেবী লাল ভেষজ প্রকৃতি উদ্যান, ছাছরৌলি, বুড়িয়া এবং রঙ মহল, হার্নোল এবং তোপড়া, কালেসার বন সংরক্ষণাগার, কালেসার বন্যজীবন অভয়ারণ্য, কোস মিনার, পাঁচমুখী হনুমান মন্দির ও সাদাউর। ডাঃ শচীন দুয়ার অমৃতশ আয়ুর্বেদিক যোগ এবং পঞ্চকর্মে আয়ুর্বেদিক ও দীর্ঘস্থায়ী রোগ নিরাময়ের জন্য দেশের বিভিন্ন অঞ্চল থেকে মানুষ এখানে আসেন।
গিজার মহা পিরামিড
গিজার মহা পিরামিড বা খুফুর পিরামিড (Great Pyramid of Giza) গিজার গোরস্তানের তিনটি পিরামিডের মধ্যে সবচাইতে পুরাতন এবং বড়। এটি বর্তমান মিসরের এল গিজা নামক স্থানের কাছে অবস্থিত। ১৪০ মিটার (৪৬০ ফুট) উঁচু পিরামিডে তিনটি প্রধান প্রকোষ্ঠ রয়েছে। এর গ্র্যান্ড গ্যালারির দৈর্ঘ্য ৪৭ মিটার, উচ্চতায় ৮ মিটার। বিজ্ঞানীরা পিরামিডটির ভেতরে একটি ‘বড় শূন্যস্থানের’ সন্ধান পেয়েছেন।
ইতিহাস
মিশোরের সবচেয়ে বড়, পুরোনো এবং আকর্ষনীয় পিরামিড হচ্ছে গিজা'র পিরামিড যা খুফু'র পিরামিড হিসেবেও পরিচিত। এটি তৈরি হয়েছিল খ্রিস্টপূর্ব প্রায় ৫০০০ বছর আগে। এর উচ্চতা প্রায় ৪৮১ ফুট। এটি ৭৫৫ বর্গফুট জমির উপর স্থাপিত। এটি তৈরি করতে সময় লেগেছিল প্রায় ২০ বছর এবং শ্রমিক খেটেছিল আনুমানিক  ১ লাখ। পিরামিডটি তৈরি করা হয়েছিল বিশাল বিশাল পাথর খন্ড দিয়ে। পাথর খন্ডের এক একটির ওজন ছিল প্রায় ৬০ টন, আর দৈর্ঘ্য ছিল ৩০ থেকে ৪০ ফুটের মত। এগুলো সংগ্রহ করা হয়েছিল দূর দুরান্তের পাহাড় থেকে। পাথরের সাথে পাথর জোড়া দিয়ে পিরামিড তৈরি করা হত। চার হাজারের বছরের পুরানো এক সমাধিতে অঙ্কিত এক চিত্রে দেখা যায় এক বিশাল স্তম্ভকে স্লেজে করে সরানো হচ্ছে; অনেক মানুষ রশি দিয়ে সেই স্লেজ টেনে নিচ্ছে। আর তাদের মধ্যে একজন পাত্র থেকে জল ঢালছে বালির উপরে। এতে ঘর্ষণ প্রায় অর্ধেক হয়ে যায়। এভাবে নিয়ে যাওয়া হয়েছিল আড়াই টন ওজনের এক একটা ব্লক।
উলফিয়ান বাহিকা
উলফিয়ান বাহিকা (ইংরেজি: Wolffian duct), যা উলফিয়ান ডাক্ট, আরকিনেফ্রিক ডাক্ট (archinephric duct), লেইডিগের ডাক্ট (Leydig's duct), মেসোনেফ্রিক ডাক্ট (mesonephric duct), বা নেফ্রিক ডাক্ট (nephric duct) নামেও পরিচিত। এটি একটি জোড়া অঙ্গ যা এমব্রায়োজেনেসিসের সময় মানুষসহ অন্যান্য স্তন্যপায়ী প্রাণীতে দেখা যায়।
পুরুষের ক্ষেত্রে এটি উলফিয়ান বডি (মেসোনেফ্রোস) ও ক্লোকাকে সংযুক্ত করে, এবং পুরুষ প্রজনন তন্ত্রের অ্যানলেজ হিসেবে কাজ করে।
বিকাশ
thumb|left|250px|উলফিয়ান ডাক্ট (লাল), স্ত্রী দেহে ডিজেনারেট হচ্ছে (মাঝে), পুরুষ দেহে বিকশিত হচ্ছে (নিচে)। স্ত্রী ও পুরুষ উভয়েই এটি ব্লাডারের অন্তঃস্থ দেওয়ালের ত্রিভুজাকৃতি ইউরেনারি ব্লাডারে বিকশিত হওয়া শুরু হয়। যদিও পরবর্তীতে রেচন ও প্রজনন অঙ্গের বিকাশের ক্ষেত্রে বিভিন্ন প্রকার পার্থক্য দেখা যায়।
পুরুষ দেহে বিকাশ
পুরুষের ক্ষেত্রে এটি যেসকল অঙ্গের মধ্যে বিকশিত হয় শুক্রাশয় ও প্রোস্টেটের মধ্যে, রেটে শুক্রাশয়ে, ইফারেন্ট ডাক্ট, এপিডাইমিস, ভাস ডিফারেন্স এবং সেমিনাল ভেসিকল-এ। ইউরোজেনিটাল সাইনাস হতে প্রোস্টেট গঠিত হয়।
ইতিহাস
ক্যাসপার ফ্রেডারিক উলফ-এর নাম অনুসারে এর নামকরণ করা হয়েছে। বিজ্ঞানী ক্যাসপার উলফ ১৭৫৯ সালে, তার রচিত এক গবেষণাপত্রে মেসোনেফ্রোস ও এর ডাক্টসমূহের বর্ণনা করেন।
প্রথম ইউক্রাতিদেস
প্রথম ইউক্রাতিদেস (Εὐκρατίδης Α΄) একজন অন্যতম শক্তিশালী গ্রিক-ব্যাক্ট্রিয় রাজ্যের শাসক ছিলেন, যিনি খ্রিস্টপূর্ব ১৭০ থেকে খ্রিস্টপূর্ব ১৪৫ পর্য্যন্ত রাজ্যশাসন করেন।
প্রথম জীবন
প্রথম ইউক্রাতিদেসের বেশ কিছু মুদ্রায় হেলিওক্লেস ও লাওদিস নামক দুই নর-নারী চিত্র মুদ্রিত রয়েছে; মনে করা হয় তারা তার পিতা-মাতা ছিলেন। উইলিয়াম উডথর্প টার্নের মতে, প্রথম ইউক্রাতিদেস সেলেউকিদ সম্রাট প্রথম আন্তিমাখোস এপিফানেসের আত্মীয় ছিলেন। ১৭০ খ্রিস্টপূর্বাব্দে গ্রিক-ব্যাক্ট্রিয় শাসক প্রথম আন্তিমাখোস থেওসকে সিংহাসনচ্যুত করে তিনি শাসনক্ষমতা লাভ করেন। ঠিক একই সময়েই প্রথম মিথ্রিদাতেস পার্থিয়া সাম্রাজ্যের সিংহাসনলাভ করেন।
মৃত্যু
ভারত থেকে ফেরার সময় প্রথম ইউক্রাতিদেস তার নিজের পুত্রের হাতে নিহত হন। পিতার প্রতি তার ঘৃণা এতটাই বেশি ছিল, যে তার পুত্র তার মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।
মিনার রহমান
মিনার রহমান (জন্ম: ২৬ ডিসেম্বর, ১৯৯২) যিনি মিনার নামেই অধিক পরিচিত, একজন বাংলাদেশি সঙ্গীতশিল্পী, গীতিকার, সুরকার ও কার্টুনিস্ট। তবে অন্য যে কোনো পরিচয়ের চেয়ে সংগীতশিল্পী হিসেবেই তার পরিচিতি ও জনপ্রিয়তা সবচেয়ে বেশি। বাংলাদেশে যে কজন তরুণ সঙ্গীতশিল্পী সঙ্গীতে নিজস্ব ধারা তৈরি করেছেন, মিনার রহমান তাদের অন্যতম।
ব্যক্তিগত জীবন
মিনার ঢাকার বাসাবোতে জন্মগ্রহণ করেন। তার পৈতৃক নিবাস চট্টগ্রামে।  তার পিতা মোহাম্মদ আজহারুল ইসলামে এবং মা নীলুফা ইয়াসমিন। ছয় ভাই বোনের মধ্যে তিনি একমাত্র ভাই ও সবার ছোট।
সঙ্গীতজীবন
মিনার তার বাবাকে দেখে প্রথম গানের প্রতি উদ্ধুদ্ধ হয়েছিলেন। তার বাবা হেমন্ত মুখোপাধ্যায় এর গান গাইতেন। ছোটবেলাতে মিনার ছবি আঁকতেন। ছবির বিষয়বস্তুকে ঘিরে ক্লাস ফোরে পড়ার সময় প্রথম গানের লিরিক লেখেন। অষ্টম শ্রেনী থেকে কীবোর্ড বাজাতে পারতেন। ক্লাস টেনে পড়ার সময় গানের সুর দেয়া শুরু করেন। মেজ বোনের কাছ থেকে কীবোর্ড উপহার পেয়ে সঙ্গীতের প্রতি আগ্রহ আরও বেড়ে যায়। চারপাশের পরিবেশ থেকে অনুপ্রেরণা নিয়ে গান লিখতেন ও তাতে সুর দিতেন। এভাবে ২০টি গান করে ফেলেন, তা থেকে ১৩ টি গান বাছাই করে যোগাযোগ করেন রেকর্ড লেবেল প্রতিষ্ঠান জি-সিরিজ এর সাথে। সেখানে সঙ্গীতশিল্পী তাহসান এর সাথে মিনারের প্রথম দেখা হয়।  তারই সঙ্গীতায়োজনে অগ্নিবীণার ব্যানারে ২০০৮ সালের আগস্টে মিনারের প্রথম একক অ্যালবাম "ডানপিটে" প্রকাশিত হয়।  এ অ্যালবামের অ্যালবামের ‘সাদা’, ‘বন্ধু’, ‘জানি’ গান তিনটি বেশ জনপ্রিয়তা পায়।
মিনার তার গান সম্পর্কে দৈনিক প্রথম আলো কে এক সাক্ষাতকারে বলেন,
আমার গানের মূল শক্তি হলো গানের কথা। চারপাশে যা দেখি তা আমার মতো করে অনুভব করি, আর সেটাই ফুটিয়ে তুলি গানের কথায়। ২০০৯ সালে জি-সিরিজের ব্যানারে মিশ্র অ্যালবাম "দি হিট অ্যালবাম ২" এ মিনারের একটি গান প্রকাশিত হয়। এ অ্যালবামের সঙ্গীত পরিচালনা করেন ফুয়াদ ও তৌসিফ।
২০১১ সালের ২৬ এপ্রিল, তাহসানের সঙ্গীতায়োজনে অগ্নিবীণার ব্যানারে মিনারের দ্বিতীয় একক অ্যালবাম "আড়ি" প্রকাশিত হয়। । এ অ্যালবামের গানগুলোর মধ্যে "আড়ি", "আরও একটু দূরে", "নীল" জনপ্রিয় হয়। এ অ্যালবামে তাহসান মিনারের সাথে একটি গানে কন্ঠ দেন।
২০১৩ সালে মিশ্র অ্যালবাম "দি হিট অ্যালবাম ৪" এ মিনারের একটি গান প্রকাশিত হয়।
অ্যালবাম ছাড়া মিনার বেশ কয়েকটি নাটক ও টেলিফিল্মের জন্য গান গেয়েছেন। এদের মধ্যে রয়েছে রোদোয়ান রনির ধারাবাহিক ‘এফএনএফ’ (২০১০) ও ‘এই সময়ে সেই সব মানুষেরা’ (২০১০), শিহাব শাহীনের টেলিফিল্ম ‘নীল পরী নীলাঞ্জনা’ (২০১৩) ও ‘নীল প্রজাপতি’  (২০১৩) , শাফায়েত মনসুর রানার নাটক  ‘ক্লিক ক্লিক’ (২০১০) ও ‘রিভিশন’ (২০১৩) এবং তানিম রহমান অংশুর টেলিফিল্ম ইম্পসিবল ৫ (২০১৩)   ও লাইফ অ্যাণ্ড ফিওনা (২০১৪)। এছাড়া মিনারের গানের কথায় তাহসান ‘কতদূর’ নামে একটি গানে কন্ঠ দেন যা ‘নীল পরী নীলাঞ্জনা’ টেলিফিল্মে ও পরবর্তীকালে তাহসানের যষ্ঠ একক অ্যালবাম ‘উদ্দেশ্য নেই’ এ প্রকাশিত হয়।
দ্বিতীয় একক অ্যালবামের প্রায় ৩ বছর পরে মিনার তৃতীয় একক অ্যালবাম আহারে নিয়ে কাজ শুরু করেন অ্যালবামটি ২০১৫ সালের ৬ জুন মুক্তি পায়।
কর্মজীবন
২০০৮ সালে দশম শ্রেণীতে পড়ার সময় বাংলাদেশের একটি জনপ্রিয় রম্য পত্রিকা "উন্মাদ" এ কার্টুনিস্ট হিসেবে কাজ শুরু করেন। তখন থেকেই নিয়মিত কার্টুনিস্ট হিসেবে নিয়োজিত আছেন। এছাড়া, প্রথম আলো র রম্যপত্রিকা রস+আলো তে কার্টুন এঁকেছেন। ২০১৩ সালের বাংলা একাডেমী একুশে বই মেলাতে মিনারের ‘গাবলু’ নামে একটি কমিকসের বই প্রকাশিত হয়।
মিনারের প্রেরণা
অনেক গায়ক কিংবা ব্যান্ড মিনারের সঙ্গীত জীবনে পরোক্ষ প্রেরণা যুগিয়েছেন। এদের মধ্যে তাহসান, কোল্ডপ্লে, জেমস ব্লান্ট, অর্ণব,  পিঙ্ক ফ্লয়েড, ইউটু ও মহীনের ঘোড়াগুলি উল্লেখযোগ্য।
মহাসাগরের অম্লতা বৃদ্ধি
alt=World map showing varying change to pH across different parts of different oceans|right|thumb|300x300px|মানবঘটিত [[কার্বন ডাই অক্সাইড|-র কারণে ১৮শ শতক থেকে ২০শ শতকে সামুদ্রিক পানির পি.এইচ মাত্রার পরিবর্তন; বৈশ্বিক মহাসাগর উপাত্ত বিশ্লেষণ প্রকল্প (গ্লোবাল ওশেন ডাটা অ্যানালিসিস প্রজেক্ট) ও বিশ্ব মহাসাগর মানচিত্রের সৌজন্যে]] মহাসাগরের অম্লতা বৃদ্ধি (Ocean acidification) বলতে পৃথিবীর আবহমণ্ডল থেকে কার্বন ডাই-অক্সাইড গ্যাস শোষণের ফলে পৃথিবীর মহাসাগরগুলির পিএইচ মান ক্রমাগতভাবে হ্রাস পাওয়ার চলমান ঘটনাটিকে নির্দেশ করা হয়। কার্বন-সমৃদ্ধ জীবাশ্ম জ্বালানির দহন মহাসাগরের অম্লতা বৃদ্ধির মূল কারণ। মহাসাগরের অম্লতা বৃদ্ধি হল মহাসাগরগুলির উপর জলবায়ু পরিবর্তনঘটিত অনেকগুলি প্রভাবের একটি। সাগরের পানি সাধারণত সামান্য ক্ষারীয় হয়ে থাকে (অর্থাৎ পিএইচ মান ৭-এর বেশি থাকে)। মহাসাগরের অম্লতা বৃদ্ধি বলতে মহাসাগরের পানি অম্লীয় (পিএইচ ৭-এর কম) হওয়াকে বোঝায় না, বরং  নিরপেক্ষ-পিএইচ মানের (অর্থাৎ পিএইচ=৭) দিকে সরণের ঘটনাটিকে বোঝায়। মহাসাগরের অম্লতা বৃদ্ধি এই কারণে উদ্বেগজনক যে এর ফলে কম্বোজ-কবচী জাতীয় খোলসী মাছ এবং ক্যালসিয়াম কার্বনেট দিয়ে তৈরি খোলসবিশিষ্ট সামুদ্রিক জীবসমূহের সংখ্যা হ্রাস পেতে পারে এবং একই সাথে অন্যান্য সামুদ্রিক জীবের জন্য এটি শারীরবৃত্তীয়ভাবে টিকে থাকার সামর্থ্যের একটি জীবন-মরণ পরীক্ষায় পরিণত হতে পারে। কেননা ক্যালসিয়াম কার্বনেটের খোলসবিশিষ্ট জীবগুলি উচ্চমাত্রায় সম্পৃক্ত স্বাভাবিকের চেয়ে বেশি অম্লীয় পানিতে ঠিকমতো প্রজনন কার্য সম্পাদন করতে পারে না। মানুষের কর্মকাণ্ডের ফলে সৃষ্ট ও বায়ুমণ্ডলে নিঃসরিত কার্বন ডাই-অক্সাইডের প্রায় ৩০-৪০% সমুদ্র, নদী ও হ্রদগুলিতে দ্রবীভূত হয়ে যায়।  এই দ্রবীভূত কার্বন ডাই-অক্সাইডের কিছু অংশ পানির সাথে বিক্রিয়া করা কার্বনিক অ্যাসিড নামক অম্ল গঠন করে। এভাবে উৎপন্ন কার্বনিক অ্যাসিডের অণুগুলির কিয়দংশ বিশ্লিষ্ট হয়ে একটি বাইকার্বনেট আয়ন ও একটি হাইড্রোজেন আয়ন তৈরি করে, ফলে মহাসাগরের অম্লতা বৃদ্ধি পায়। (আরও জানতে H+ আয়ন ঘনমাত্রা দেখুন)।
১৭৫১ থেকে ১৯৯৬ খ্রিস্টাব্দের মধ্যে মহাসাগরের পৃষ্ঠতলের পিএইচ মান আনুমানিক ৮.২৫ থেকে ৮.১৪-এ নেমে এসেছে, যার অর্থ বিশ্বের মহাসাগরগুলিতে H+ আয়নের ঘনমাত্রা প্রায় ৩০% বৃদ্ধি পেয়েছে  (লক্ষণীয় যে পিএইচ মাপনীটি একটি লগারিদম-ভিত্তিক মাপনী, সুতরাং পিএইচ মানের ১ একক পরিবর্তন হল H+ আয়নের ঘনমাত্রায় দশ গুণ পরিবর্তনের সমান)।  অম্লতা বৃদ্ধি সামুদ্রিক জীবগুলির জন্য বিভিন্ন ধরনের ক্ষতিকর ফলাফল বয়ে আনতে পারে বলে ধারণা করা হয়। যেমন এর ফলে কিছু কিছু জীবের বিপাকীয় হার ও অনাক্রম্য প্রতিক্রিয়া অবদমিত হয় এবং প্রবাল বিরঞ্জনের (Coral bleaching) মতো ঘটনা ঘটে। মহাসাগরে যে অতিরিক্ত কার্বনিক অ্যাসিড সৃষ্টি হয়, সেগুলির কারণে মুক্ত হাইড্রোজেন আয়নের সংখ্যা বৃদ্ধি পায় এবং শেষ পরিণামে এর ফলে কার্বনেট আয়নগুলি বাইকার্বনেট আয়নে রূপান্তরিত হয়। এই প্রক্রিয়ার ফলে মহাসাগরের ক্ষারতার (যেটি মোটামুটি [HCO3−] + 2[CO32−]-এর সমান) তেমন কোনও পরিবর্তন হয় না, বরং দীর্ঘ মেয়াদে কার্বনেট খনিজের দ্রবীভবনের ফলে ক্ষারতা বৃদ্ধি পেতে পারে। কিন্তু এই প্রক্রিয়ার ফলে বিদ্যমান কার্বনেট আয়নের সংখ্যা হ্রাস পায় বলে প্রবাল ও কিছু প্লাংকটন জাতীয় জীবের জন্য ক্যালসিয়ামীভবন প্রক্রিয়াটি দুরূহ হয়ে ওঠে, ফলে তারা জৈবিকভাবে ক্যালসিয়াম কার্বনেট গঠন করতে পারে না, বা তৈরি করলেও সেগুলি দ্রবীভূত হয়ে যাবার ঝুঁকি থেকে যায়। মহাসাগরের অম্লতা বৃদ্ধি চলমান থাকলে ভবিষ্যতে সামুদ্রিক খাদ্য-শৃঙ্খলগুলি হুমকির সম্মুখীন হতে পারে।
<!-- Ocean acidification has been compared to anthropogenic climate change and called the "evil twin of global warming"  and "the other  problem". Freshwater bodies also appear to be acidifying, although this is a more complex and less obvious phenomenon. To ensure that ocean acidification is minimized, the United Nation's Sustainable Development Goal 14 ("Life below Water") aims to ensure that oceans are conserved and sustainably used. As members of the InterAcademy Panel, 105 science academies have issued a statement on ocean acidification recommending that by 2050, global emissions be reduced by at least 50% compared to the 1990 level.
Ocean acidification has occurred previously in Earth's history, and the resulting ecological collapse in the oceans had long-lasting effects for global carbon cycling and climate. The most notable example is the Paleocene-Eocene Thermal Maximum (PETM), which occurred approximately 56 million years ago when massive amounts of carbon entered the ocean and atmosphere, and led to the dissolution of carbonate sediments in all ocean basins. -->
অম্লতা বৃদ্ধির প্রভাব
thumb|The cycle between the atmosphere and the ocean প্রাথমিক স্তর গুলির যেমন- ডিম্বাণু/ শুক্রাণু, জাইগট, লার্ভা, ভ্রূণ, ডিম-পোনা,রেণু, জুভেনাইল ইত্যাদি)উপর বেশ প্রভাব ফেলবে কেননা এসকল স্তরে এরা বেশ সংবেদনশীল থাকে। প্রাপ্তবয়স্ক প্রাণীদের ক্ষেত্রে এটা তাদের-স্বাভাবিক বৃদ্ধি ও প্রজননকে ক্ষতিগ্রস্ত-করতে পারে। হয়তো প্রাণীর জীবনরক্ষা পাবে কিন্তু তাদের স্বাভাবিক-বংশবৃদ্ধি প্রক্রিয়ায় ব্যাঘাত ঘটার-ফলে প্রাণীর পুনরুৎপাদন হ্রাস পেতে-পারে। সমুদ্রের অম্লতা বৃদ্ধির ফলে-সরাসরি সবচেয়ে ক্ষতিগ্রস্ত হবে এমন-প্রাণী ও উদ্ভিদের তালিকায়-প্রথমদিকে রয়েছে খোলস বিশিষ্ট-প্রাণী, যেমন বিশেষ ধরনের মোলাস্ক (টেরোপড, ওয়েস্টর,মাসেল, ক্ল্যাম), একাইনোডার্ম (শি আর্চিন, স্টার ফিস, ব্রিটল স্টার)জাতীয় প্রাণী এবং কোরাল ও বিশেষ ধরনের খোলস বিশিষ্ট সামুদ্রিক অ্যালজি। কেননা সমুদ্রের অম্লতা-বৃদ্ধির ফলে pH এর মান কমে যাওয়ার-সাথে সাথে পানিতে থাকাকার্বনেট আয়নের (CO 32-) পরিমাণও কমে-যাচ্ছে। এ কার্বনেট আয়ন আবার-উপরোল্লিখিত খোলস বিশিষ্ট-প্রাণীদের জন্য অতি প্রয়োজনীয় কেননা এটা তাদের বাইরের শক্তখোলস ও মূল কাঠামো বা কঙ্কালতৈরিতে মূল ভূমিকা পালন করে।পানিতে কার্বনেট আয়নের স্বল্পতা এ \প্রক্রিয়াকে বাঁধাগ্রস্ত করার মাধ্যমে-প্রাণীর বৃদ্ধি এবং শারীরিক গঠন-প্রক্রিয়াকে মন্থর করে ফেলবে। আতংকের ব্যাপার হল, সমুদ্রের-পানিতে এ কার্বনেট আয়নের পরিমাণ একটি নির্দিষ্ট মাত্রার নিচে নেমে-গেলে ঐ সকল প্রাণীর শরীরের-ক্যালসিয়াম কার্বনেটের শক্ত-বহিরাবরণ দ্রবীভূত হতে শুরু করবে।ফলস্বরূপ ক্যালসিয়াম কার্বনেটেরখোলস যুক্ত অন্যান্য সকল প্রাণীর সাথে সাথে কোরাল সমূহও ক্ষতিগ্রস্ত হবে জার্মানির হামবুর্গে অবস্থিত ম্যাক্স প্ল্যাঙ্ক ইন্সটিটিউটে ক্যাথরিনা শিখ ও তার দলের এক গবেষণায় বিভিন্ন তথ্য-উপাত্তের প্রেক্ষিতে দেখান যে, “সমুদ্রের পানির অম্লতা বেড়ে যাওয়ার কারণে ফাইটোপ্লাঙ্কটনরা পূর্বের তুলনায় কম ডাইমিথাইল সালফাইড উৎপন্ন-করছে।""তারা নিজেদের রক্ষার করার জন্যে একটা মেকানিজম অনুসরণ করে "
শালিবাহন
শালিবাহন  ছিলেন প্রাচীন ভারতের একজন কিংবদন্তি সম্রাট, যিনি  প্রতিষ্ঠান (বর্তমান পৈঠান, মহারাষ্ট্র) থেকে শাসন করতেন বলে কথিত আছে। তাকে সাতবাহন রাজা বা রাজাদের উপর ভিত্তি করে বলে মনে করা হয়।
তার সম্পর্কে বেশ কিছু পরস্পরবিরোধী কিংবদন্তি রয়েছে। অধিকাংশ কিংবদন্তি তাকে কোনো না কোনোভাবে উজ্জয়িনীর বিক্রমাদিত্যের সঙ্গে যুক্ত করে। কিছু কিংবদন্তিতে, তাকে বিক্রমাদিত্যের শত্রু হিসাবে উপস্থাপন করা হয়েছে; অন্যান্য কিংবদন্তিতে, তাকে বিক্রমাদিত্যের নাতি হিসাবে নামকরণ করা হয়েছে; এবং কয়েকটি কিংবদন্তিতে, বিক্রমাদিত্য উপাধিটি প্রতিষ্টানের শাসকের জন্য প্রয়োগ করা হয়েছে। কিছু ঐতিহাসিকভাবে ভুল কিংবদন্তি অনুসারে, তাঁর জন্ম বা তাঁর যুদ্ধজয়গুলির মধ্যে শালিবাহন পঞ্জিকা যুগের সূচনা করে, যা শকা যুগের অন্য নাম।
বীরচরিত
অনন্তের বীরত্বপূর্ণ কবিতা বীরচরিত (১২ শতক) শালিবাহনকে উজ্জয়িনীর রাজা বিক্রমাদিত্যের প্রতিদ্বন্দ্বী হিসেবে উল্লেখ করেছে। এটি অনুসারে, শালিবাহন বিক্রমাদিত্যকে পরাজিত ও হত্যা করেন এবং তারপরে প্রতিষ্ঠান থেকে শাসন করেন। শূদ্রক ছিলেন শালিবাহন ও তাঁর পুত্র শক্তি কুমারের ঘনিষ্ঠ সহযোগী। পরে শূদ্রক বিক্রমাদিত্যের উত্তরসূরিদের সাথে মিত্রতা করেন এবং শক্তি কুমারকে পরাজিত করেন। এই কিংবদন্তি পৌরাণিক কাহিনীতে পরিপূর্ণ।
ভবিষ্য পুরাণ
পরমার-যুগের কিংবদন্তিগুলি পরমারা সাম্রাজ্যের দাবিগুলিকে উন্নত করার জন্য পরমার শাসকদের কিংবদন্তি রাজাদের সাথে যুক্ত করে। ভবিষ্য পুরাণে, পরমার রাজা ভোজকে শালিবাহনের বংশধর হিসেবে বর্ণনা করা হয়েছে, যাকে বিক্রমাদিত্যের নাতি হিসেবে নামকরণ করা হয়েছে। পাঠ্যটির ৩.১.৬.৪৫-৭.৪ অনুসারে, প্রথম পরমার রাজা ছিলেন প্রমার, আবু পর্বত (এভাবে অগ্নিবংশের অন্তর্গত) অগ্নিকুণ্ড থেকে জন্মগ্রহণ করেছিলেন। বিক্রমাদিত্য, শালিবাহন ও ভোজকে প্রমারের বংশধর হিসেবে বর্ণনা করা হয়েছে এবং এইভাবে, পরমার রাজবংশের সদস্য।
বিক্রমাদিত্য পশ্চিমে সিন্ধু নদ দ্বারা বেষ্টিত ভারতবর্ষ (ভারত), উত্তরে বদরস্থান (বদ্রীনাথ), পূর্বে কপিলা এবং দক্ষিণে সেতুবন্ধ (রামেশ্বরম) শাসন করেছেন বলে ভবিষ্য পুরাণে উল্লেখ করা হয়েছে। তার মৃত্যুর একশত বছর পরে, আর্যদেশের (আর্যদের দেশ) ১৮টি রাজ্যে অনেক ভাষা এবং অনেক ধর্মের বিকাশ হয়েছিল। শকদের মতো বহিরাগতরা যখন আর্যদেশে ধর্ম ধ্বংসের কথা শুনেছিল, তখন তারা সিন্ধু ও হিমালয় পার হয়ে দেশ আক্রমণ করেছিল। তারা আর্যদের লুণ্ঠন করে এবং আর্যদের স্ত্রীদের নিয়ে তাদের দেশে ফিরে যায়। শালিবাহন, বিক্রমাদিত্যের নাতি, তারপর শক এবং অন্যান্য বর্বরদের বশীভূত করেছিলেন। তিনি ম্লেচ্ছদের থেকে আর্যদের আলাদা করার জন্য মর্যাদাকে সংজ্ঞায়িত করেন এবং সিন্ধুকে আর্য ভূমি এবং ম্লেচ্ছদের ভূমির মধ্যে সীমানা হিসেবে প্রতিষ্ঠিত করেন।
পাঠ্যটি যীশুর মতবাদকে বৈদিক ধর্মের সাথে সামঞ্জস্যপূর্ণ হিসাবে উপস্থাপন করে, যেখানে মুহাম্মদকে পৈশাচিক হিসাবে উপস্থাপন করা হয়েছে। থিওদর অফ্রেচতের মতে, যীশু সম্পর্কে অনুচ্ছেদগুলি ভেঙ্কটেশ্বর প্রেসের একজন কর্মচারীর দ্বারা সন্নিবেশিত হয়েছিল, যা ১৮৯৭ সালে পাঠ্যটির প্রথম মুদ্রিত সংস্করণ প্রকাশ করেছিল। জর্জিও বোনাজোলির মতে, এই অংশটি ১৯ শতকে "কিছু চতুর পন্ডিত" দ্বারা ঢোকানো হয়েছিল।
চোল পুর্ব পাতায়ম
চোল পুর্ব পাতায়ম (প্রাচীন চোল নথি), তামিল ভাষার অনিশ্চিত তারিখের পাণ্ডুলিপি, শালিবাহন সম্পর্কে নিম্নলিখিত কিংবদন্তি রয়েছে (এই গল্পে ভোজ নামেও পরিচিত):
শালিবাহন আদি-শেশানের কৃপায় অযোধ্যায় কুমোরের ঘরে জন্মগ্রহণ করেছিলেন। যখন তিনি বড় হন, তিনি রাজা হন এবং শালিবাহন পঞ্জিকা যুগের সূচনা করে বিক্রমাদিত্যকে পরাজিত করেন। শালিবাহন ছিলেন এলিয়েন নাস্তিক শ্রমণ (সম্ভবত জৈন), এবং যারা তার ধর্মে ধর্মান্তরিত হতে অস্বীকার করেছিল তাদের সকলকে নিপীড়ন করেছিল। তিনি বিক্রমাদিত্যের কাছ থেকে হিন্দুরা যে সব সুযোগ-সুবিধা পেয়েছিলেন তা বাতিল করে দেন। অ-শ্রমণ তপস্বীরা মরুভূমিতে অবসর নিতে শুরু করে এবং নতুন রাজার অত্যাচার বন্ধ করার জন্য শিব ও বিষ্ণুর কাছে প্রার্থনা করে।
শিব তখন শালিবাহনের রাজ্যে আগুনের বৃষ্টি শুরু করার অনুমতি দেওয়ার জন্য আদি পরবরম (সর্বোচ্চ সত্তা) কে আবেদন করেন। আদি-শেশান শালিবাহনের স্বপ্নে আবির্ভূত হন এবং তাকে আসন্ন বিপর্যয় সম্পর্কে সতর্ক করেন। শালিবাহন আগুনের বৃষ্টি থেকে বাঁচতে তার লোকদের পাথরের ঘর তৈরি করতে বা নদীতে (কাবেরী) লুকিয়ে থাকতে বলেছিলেন। শিব যখন তার তৃতীয় নয়ন খুলেছিলেন এবং আগুন বর্ষণ করতে শুরু করেছিলেন, তখন শালিবাহনের পরামর্শে লোকেরা বেঁচে গিয়েছিল। শিব তখন কাদা বর্ষণ করলেন। পাথরের ঘরগুলিতে লুকিয়ে থাকা লোকেরা শ্বাসরোধে মারা যায়, কারণ কাদা দরজাগুলিকে আটকে দেয়। শালিবাহন ও তার বাহিনী সহ যারা নদীতে লুকিয়ে ছিল তারা বেঁচে যায়।
শালিবাহনকে ধ্বংস করার জন্য, শিব এখন তিন মুকুটধারী রাজা তৈরি করেছেন: বীর চোল, উল চের এবং বজরাঙ্গ পাণ্ড্য। তিন রাজা একসঙ্গে তিরুমুকুদলের ত্রিবেণী সঙ্গমে (তিন-নদীর সঙ্গম) স্নান করতে এসেছিলেন এবং শালিবাহনের বিরুদ্ধে জোট গঠন করেছিলেন। এরপরে, তারা কাশী ও কাঞ্চী সহ বিভিন্ন স্থানে বেশ কয়েকটি অ্যাডভেঞ্চারের মধ্য দিয়ে গেছে। দুর্গার আশীর্বাদে, তারা শান্তনু থেকে বিক্রমাদিত্য পর্যন্ত হিন্দু রাজাদের ধনসম্পদ ও শিলালিপি খুঁজে পেয়েছিল। তারপর তারা চুড়াত্তুরিউর (সম্ভবত উরাযুর) পৌঁছেছিল, যেখানে বীর চোল শালিবাহনের বিরুদ্ধে সাহায্য চেয়ে শিব ও বিষ্ণুর উপাসনাকারীদের কাছে চিঠি লিখেছিলেন। তিন রাজার অভিযানকে সমর্থন করার জন্য বেশ কিছু লোক চুড়াত্তুরিউরে সমবেত হয়েছিল। শালিবাহন এই প্রস্তুতির কথা শুনে দক্ষিণ দিকে অগ্রসর হন এবং তিরুচিরাপল্লীর শক্তিশালী দুর্গ অধিকার করেন।
চেতনা পাণ্ডে
চেতনা পাণ্ডে হলেন একজন ভারতীয় চলচ্চিত্র এবং টেলিভিশন অভিনেত্রী।
ক্যারিয়ার
চেতনা এমটিভি ইন্ডিয়ায় সম্প্রচারিত ধারাবাহিক এমটিভি ফানাহে অভিনয় করেছেন, একই সাথে তিনি বেশ কয়েকটি চিত্রসঙ্গীতেও উপস্থিতি হয়েছে। অতঃপর ২০১৫ সালে, তিনি রোহিত শেঠীর পরিচালিত চলচ্চিত্র দিলওয়ালেতে অভিনয় করেছেন, যেখানে তিনি সিধুর (বরুন শর্মা) বান্ধবী জ্যানির চরিত্রে অভিনয় করেছেন।
মোয়ারা ভ্ল্যসিয়েই ক্রিকেট মাঠ
মোয়ারা ভ্ল্যসিয়েই ক্রিকেট মাঠ রোমানিয়ার ইলফোভ কাউন্টির মোয়ারা ভ্ল্যসিয়েই এলাকায় অবস্থিত একটি আন্তর্জাতিক ক্রিকেট মাঠ। ২০১১ ও ২০১৩ সালের মধ্যে নির্মিত এ মাঠটি রোমানিয়ার একমাত্র আন্তর্জাতিক মানসম্পন্ন ক্রিকেট মাঠ। প্রতি বছর এ মাঠে মহাদেশীয় কাপ নামে একটি আন্তর্জাতিক ক্রিকেট টুর্নামেন্ট আয়োজিত হয়ে থাকে।
পুরুষ টোয়েন্টি২০ আন্তর্জাতিক শতক
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
নারী টোয়েন্টি২০ আন্তর্জাতিক শতক
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
পুরুষ টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
নারী টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
৭৬তম একাডেমি পুরস্কার
দ্য লর্ড অফ দ্য রিংস: দ্য রিটার্ন অফ দ্য কিং পিটার জ্যাকসন এবং সেরা ছবির জন্য সেরা পরিচালক সহ রেকর্ড-এগারোটি পুরস্কার পেয়েছেন। অন্যান্য বিজয়ীদের মধ্যে রয়েছে মাস্টার এবং কমান্ডার: দ্য ফার সাইড অফ দ্য ওয়ার্ল্ড অ্যান্ড মিস্টিক রিভার দুটি পুরস্কার এবং দ্য বারবারিয়ান ইনভেসনস, চেরনোবিল হার্ট, কোল্ড মাউন্টেন, ফাইন্ডিং নিমো, দ্য ফগ অফ ওয়ার: ইলেভেন লেসনস ফ্রম দ্য লাইফ অফ রবার্ট এস ম্যাকনামারা, হার্ভি । ক্রামপেট, অনুবাদে হারিয়ে গেছে, মনস্টার, এবং একজনের সাথে দুই সৈনিক ৷ সম্প্রচারটি উত্তর আমেরিকা যুক্তরাষ্ট্রে প্রায় ৪৪ মিলিয়ন দর্শক দেখেছেন, এটি চার বছরে সবচেয়ে বেশি দেখা সম্প্রচারে পরিণত হয়েছে৷
বিজয়ী এবং মনোনীতরা
২৭ জানুয়ারী, ২০০৪ মঙ্গলবার ৫:৩৮ মিনিটে ৭৬ তম একাডেমী পুরষ্কারের জন্য মনোনীতদের ঘোষণা করা হয়েছিল  ক্যালিফোর্নিয়ার বেভারলি হিলসের স্যামুয়েল গোল্ডউইন থিয়েটারে PST (13:38 UTC ) একাডেমির সভাপতি ফ্রাঙ্ক পিয়ারসন এবং অভিনেত্রী সিগর্নি ওয়েভার ঘোষণা করেন।  দ্য লর্ড অফ দ্য রিংস: দ্য রিটার্ন অফ দ্য কিং  সর্বাধিক মনোনয়ন পেয়েছেন; মাস্টার এবং কমান্ডার: ফার সাইড অফ দ্য ওয়ার্ল্ড  দ্বিতীয় স্থানে রয়েছে।
পুরস্কার
alt=Photo of Peter Jackson in 2013.|ডান|থাম্ব| [[পিটার জ্যাকসন, সেরা পরিচালক বিজয়ী, সেরা অভিযোজিত চিত্রনাট্য সহ-বিজয়ী, এবং সেরা ছবির সহ-বিজয়ী]]alt=Photo of Sean Penn at the 81st Academy Awards in 2009.|ডান|থাম্ব| [[শন পেন, সেরা অভিনেতা বিজয়ী]]alt=Photo of Charlize Theron at the 82nd Academy Awards in 2010.|ডান|থাম্ব| [[শার্লিজ থেরন|চার্লিজ থেরন, সেরা অভিনেত্রীর বিজয়ী]]alt=Photo of Tim Robbins at the 2012 Toronto International Film Festival.|ডান|থাম্ব| [[টিম রবিন্স, সেরা পার্শ্ব অভিনেতা বিজয়ী]]alt=Photo of Renée Zellweger at the 2010 Berlin International Film Festival.|ডান|থাম্ব| [[রানে জেলওয়েগার|রেনি জেলওয়েগার, সেরা পার্শ্ব অভিনেত্রী বিজয়ী]]alt=Photo of Sofia Coppola at the 2013 Cannes Film Festival.|ডান|থাম্ব| [[সোফিয়া কোপলা|সোফিয়া কপোলা, সেরা মৌলিক চিত্রনাট্য বিজয়ী]]alt=Photo of Denys Arcand at the 2007 Toronto International Film Festival.|ডান|থাম্ব| ডেনিস আরকান্ড, সেরা বিদেশী ভাষার চলচ্চিত্র বিজয়ীalt=Portrait photo of Adam Elliot in 2010.|ডান|থাম্ব| অ্যাডাম এলিয়ট, সেরা অ্যানিমেটেড শর্ট ফিল্ম বিজয়ীalt=Photo of Howard Shore in 2013.|ডান|থাম্ব| [[হাওয়ার্ড শোর, সেরা মৌলিক স্কোর বিজয়ী এবং সেরা মৌলিক গানের সহ-বিজয়ী]]ডান|থাম্ব| অ্যানি লেনক্স, সেরা মৌলিক গানের সহ-বিজয়ীalt=Photo of Richard Taylor in 2014.|ডান|থাম্ব| রিচার্ড টেলর, সেরা মেকআপ এবং সেরা কস্টিউম ডিজাইন সহ-বিজয়ী বিজয়ীদের প্রথমে তালিকাভুক্ত করা হয়, বোল্ডফেসে হাইলাইট করা হয় এবং একটি ডবল ড্যাগার দিয়ে নির্দেশিত হয় (‡ )
নারায়ণগঞ্জ ওসমানী স্টেডিয়াম
ওসমানী পৌর স্টেডিয়াম ১৯৬৫ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি নারায়ণগঞ্জ জেলার নারায়ণগঞ্জ সিটি কর্পোরেশনের ১২ নং ওয়ার্ডের ইসদাইর মহল্লায় শের-ই বাংলা রোডের পাশে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ , জেলার বিভিন্ন ক্রীড়া বিশেষ করে ফুটবল,ক্রিকেট , ভলিবল , হকি ,হ্যান্ডবল ও কারাতে এর খেলোয়াড় বাছাই ও প্রশিক্ষণ অনুষ্ঠিত হয় । স্টেডিয়ামটি  বাংলাদেশ প্রিমিয়ার লীগ(বিপিএল)-এর ২০০৯-১০ আসরের অন্যতম ভেন্যু । নারায়ণগঞ্জ জেলার দুইটি স্টেডিয়ামের মধ্যে এটা প্রথমে নির্মিত হয়। অন্য স্টেডিয়ামটি ফতুল্লা য় অবস্থিত খান সাহেব ওসমান আলী স্টেডিয়াম ।  বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে।
সমস্যা
রক্ষণাবেক্ষণ না থাকায় মাঠের অনেক অংশে সবুজ ঘাস নেই, অনেক অংশে মাটি আলগা হয়ে গেছে, ফলে প্রচুর ধুলিকণা ওড়ে । স্টেডিয়ামটির পশ্চিম গ্যালারির অনেক অংশে ঢালাই খসে পড়েছে । স্টেডিয়ামে গণশৌচাগার নেই। খেলোয়াড়-কর্মকর্তাদের জন্য যে টয়লেট আছে, সেটিও মানসম্পন্ন নয়। প্রেস বক্স নেই ।
পেশাদার ফুটবল লীগ ভেন্যু
বাংলাদেশ পেশাদার ফুটবল লীগের তৃতীয় মৌসুমে- 'বাংলাদেশ লীগ ২০০৯-২০১০ ' এ প্রথম বারের মত নারায়ণগঞ্জের ক্লাব শুকতারা যুব সংসদ অংশগ্রহণ করে। ঐ আসরে নারায়ণগঞ্জ শুকতারা সংসদ এই স্টেডিয়ামটিকে তাদের হোম ভেন্যু হিসেবে ব্যবহার করে । এই ভেন্যুতে ঐ মৌসুমে ১২ টি পেশাদার লীগ ম্যাচ অনুষ্ঠিত হয়।
ধারণ ক্ষমতা
স্টেডিয়ামটির পশ্চিম পাশের গ্যালারীতে ৪০০০ দর্শক বসে খেলা দেখতে পারেন।
সংস্কার
২০১৭ সালে পাঁচ কোটি টাকা ব্যয়ে স্টেডিয়ামটির সংস্কার কাজ শুরু হয় ।
তথ্যসূত্র
__DISAMBIG__
কমিউন দ্যু পারি
কমিউন দ্যু পারি ( Commune de Paris) বা ইংরেজিতে প্যারিস কমিউন [ফরাসি commune শব্দের অর্থ শহর বা জেলা] হচ্ছে ১৮৭১ সালের ১৮ মার্চ থেকে ২৮ মে পর্যন্ত প্যারিস পরিচালনাকারী বিপ্লবী সমাজতান্ত্রিক সরকার। প্যারিসের মজুরদের দ্বারা প্রতিষ্ঠিত শ্রমিক শ্রেণির এই বিপ্লবী সরকার ৭৩ দিন টিকে থাকে। কমিউনের নির্বাচন ২৬ মার্চ অনুষ্ঠিত হয় এবং উক্ত নির্বাচনে ২০,০০০ অধিবাসীর বিপরীতে একজন হিসেবে ৯২ সদস্যের একটি কমিউন কাউন্সিল নির্বাচিত করা হয়। প্যারিস কমিউন রাষ্ট্র থেকে গির্জা এবং গির্জা থেকে স্কুলকে বিচ্ছিন্ন করে, স্থায়ী সৈন্যবাহিনীর বদলে আনে সর্বজনীন রূপে সশস্ত্র জনগণকে, জনগণ কর্তৃক বিচারক ও রাষ্ট্রের কর্মচারীদের নির্বাচন চালু করে, স্থির করে রাষ্ট্রের কর্মচারীদের বেতন শ্রমিকদের বেতনের বেশি হওয়া চলবে না, শ্রমিক ও শহুরে গরিবদের অর্থনৈতিক অবস্থা উন্নয়নে একগুচ্ছ ব্যবস্থা ইত্যাদি নেয়। কার্ল মার্কসের ভাষায় প্যারিস কমিউন ছিল প্রথম শ্রেনীহীন রাষ্ট্র, যেখানে সর্বহারার একনায়কত্ব প্রতিষ্ঠা হয়। মার্ক্স ধারণা করেছিলেন কমিউনের পতন ঘটতে পারে কারণ উপযুক্ত সময় এবং পরিস্থিতি ব্যতিরেকে এই সশস্ত্র সংগ্রামে শ্রমিক শ্রেনী সাময়িক বিজয়ী হয়েছে। এতদসত্ত্বেও তিনি মনে করেছেন সমাজতান্ত্রিক ইতিহাসের প্রেক্ষাপটে কমিউনের গুরুত্ব অপরিসীম।
প্যারিস কমিউনের বৈশিষ্ট্য
প্যারিস কমিউন ছিল পৃথিবীর প্রথম প্রলেতারিয়েতের একনায়কত্বের বৈশিষ্ট্যসম্পন্ন এক রাষ্ট্র। ভ্লাদিমির ইলিচ লেনিনের রাষ্ট্র ও বিপ্লব নামক বইটি পাঠ করলেও বোঝা যাবে যে ১৮৭১ সালের প্যারিস কমিউনের অভিজ্ঞতার আলোকে শ্রমিক শ্রেণির একনায়কত্ব প্রতিষ্ঠার শর্তগুলো তিনি কীভাবে উপস্থাপন করেছেন। ইতিহাসের সর্বপ্রথম প্রতিষ্ঠিত শ্রমিক রাষ্ট্র প্যারিস কমিউনের প্রধান চারটি র্শত ছিল, যেমন,
বিপ্লব দমন
১৮৭১ সালের ২১ মে তিয়েরের প্রতিবিপ্লবী সৈন্য প্যারিস প্রবেশ করে ও প্যারিস শ্রমিকদের ওপর নিষ্ঠুর দমননীতি চালায়। প্রায় ৩০,০০০ জন নিহত, ৫০,০০০ জন ধৃত ও হাজার হাজার লোক কারাদণ্ডিত হয়। বুর্জোয়া সেনাপতিবৃন্দের ঘোষিত নীতি ছিল 'কোনো দয়ামায়া দেখানো চলবে না'। কমিউনার্ড বা কমিউনের সেনানীদের দমন করতে তারা যে ভয়াবহ অত্যাচার ও বর্বরতার পরিচয় দিয়েছিল তা বর্ণনাতীত। যত্রতত্র গুলি করে, বেয়নেট দিয়ে খুঁচিয়ে, আগুন দিয়ে ইত্যাকার উপায়ে ভার্সাই সেনারা হত্যা করে সাধারন মানুষদের। এমনকি এই গনহত্যা থেকে নারী, শিশু, বৃদ্ধরাও ছাড় পায়নি।
বিপিএটিসি স্কুল ও কলেজ
সাভারের প্রাণকেন্দ্র বাংলাদেশ লোকপ্রশাসন প্রশিক্ষণ কেন্দ্র (বিপিএটিসি)'র অভ্যন্তরে বিপিএটিসি স্কুল ও কলেজ অবস্থিত। ১৯৮৪ সালে বাংলাদেশ লোকপ্রশাসন প্রশিক্ষণ কেন্দ্রে বিপিএটিসি প্রাথমিক স্কুল হিসেবে প্রতিষ্ঠিত হয়। ১৯৮৮ সালে মাধ্যমিক স্কুল হিসেবে উন্নীত হয়। ২০০০ সালে কলেজ শাখা শুরু হয়।
প্রশাসনিক অবকাঠামো
বিপিএটিসি স্কুল এন্ড কলেজ মাধ্যমিক শিক্ষাবোর্ডের নিয়ম কানুনের আওতায় বাংলাদেশ লোক-প্রশাসন প্রশিক্ষণ কেন্দ্র কর্তৃক গঠিত গভর্নিং বডি দ্বারা পরিচালিত একটি শিক্ষা প্রতিষ্ঠান।
স্কুল ও কলেজ ড্রেস
স্কুল ও কলেজে ছাত্রছাত্রীদের পোশাকের ধরন ও পরিচয়পত্র কলেজকর্তৃক সুনির্দিষ্ট রয়েছে। ক্লাসটেস্ট, পরীক্ষা দেয়া বা যে কোনোক্ষেত্রে কলেজ ক্যাম্পাসে অবস্থানকালে সকল ছাত্রছাত্রীর কলেজ ড্রেস পরিধান করে থাকা বাধ্যতামূলক। বোর্ড চূড়ান্ত পরীক্ষাসমূহ যা অন্য কলেজ কেন্দ্রে অনুষ্ঠিত হয় সেক্ষেত্রেও কলেজ ড্রেস পরিধান করা বাধ্যতামূলক।
পরিচয়পত্র
বিপিএটিসি স্কুল এন্ড কলেজের প্রত্যেক ছাত্রছাত্রীর জন্য পৃথক পৃথক লেমিনেটেড পরিচয়পত্র ভর্তির পর অফিস থেকে সরবরাহ করা হয়। কলেজে ক্লাস, সেমিনার ও লাইব্রেরিতে অধ্যয়ন, পরীক্ষা এবং যাবতীয় শিক্ষা সহায়ক কার্যক্রমে অংশগ্রহণের সময় প্রত্যেক ছাত্রছাত্রীকে অবশ্যই পরিচয়পত্র সাথে রাখতে হবে।
পরিচয়পত্র হারিয়ে গেলে পুনরায় সংগ্রহের জন্য অধ্যক্ষ বরাবর আবেদন করতে হবে। আবেদনপত্র গৃহীত হলে প্রয়োজনীয় ফি প্রদান করে ১০ দিনের মধ্যে ডুপ্লিকেট পরিচয়পত্র গ্রহণ করতে হবে।
কলেজ অবকাঠামো
১. স্কুল ভবণ ২. কলেজ ভবণ ৩. গ্রন্থাগার ৪. সাউন্ড সিস্টেম ৫. গবেষণাগার ৬. রসায়ন ল্যাব ৭. পদার্থ ল্যাব ৮. জীবনবিজ্ঞান ল্যাব ৯. ল্যাঙ্গুয়েজ ক্লাব ১০. পরিসংখ্যান ল্যাব ১১. পরিবহন সুবিধা ১২. চিকিৎসা সুবিধা
প্রতিষ্ঠানের বার্ষিক কার্যক্রম
১. বার্ষিক ক্রীড়া প্রতিযোগিতা ২. সাংস্কৃতিক কার্যক্রম ৩. মেধা ও সৃজনশীল কার্যক্রম ৪. স্কাউট ও রোভার স্কাউট কার্যক্রম ৫. পরিষ্কার পরিচ্ছন্ন অভিযান ৬. বার্ষিক মিলাদ মাহফিল ৭. নবীন বরণ অনুষ্ঠান ৮. বোর্ড পরিক্ষার্থীদের বিদায় সম্বর্ধনা ৯. বার্ষিক দেয়ালিকা প্রকাশ ১০. অভিভাবক দিবস
ফলাফল ও সাফল্য
বিপিএটিসি স্কুল ও কলেজের বিগত বছরের ফলাফলঃ
প্রাথমিক শিক্ষা সমাপনী (পিসিই), জুনিয়র স্কুল সার্টিফিকেট পরিক্ষা (জেএসসি) , মাধ্যমিক স্কুল সার্টিফিকেট পরিক্ষা (এসএসসি) ও উচ্চ মাধ্যমিক স্কুল সার্টিফিকেট (এইচএসসি) সকল পরিক্ষাতেই উক্ত প্রতিষ্ঠানের সাফল্য অতুলনীয়। ৯৮% থেকে ১০০% পর্যন্ত শিক্ষার্থী বিভিন্ন বোর্ড পরিক্ষায় পাশ করে থাকে। জিপিএ ফাইভ প্রাপ্ত শিক্ষার্থীর সংখ্যাও অসংখ্য।
এ্যালুমনাই অ্যাসোসিয়েশন
প্রাক্তন ছাত্র ছাত্রীদের নিয়ে এ্যালুমনাই অ্যাসোসিয়েশন গঠিত। bpatcscaa.org নামে একটি ওয়েবসাইটও রয়েছে।
খসরো হরিতাশ
খসরো হরিতাশ  একজন ইরানি চলচ্চিত্র পরিচালক ছিলেন। তিনি ১৯৬৫-৬৬ সালে লস অ্যাঞ্জেলেসের ইউএসসি স্কুল অফ সিনেমাটিক আর্টসে পড়াশোনা করেন এবং সেখানে দুটি চলচ্চিত্র পরিচালনা করেন, যার মধ্যে একটি ছিল স্যামুয়েল বেকেটের আর অন্যটি ওয়েটিং ফর গডট- এর একটি রূপান্তর।
পূজা গান্ধী
পূজা গান্ধী (জন্ম: ৭ই অক্টোবর ১৯৮৩; যিনি সঞ্জনা গান্ধী নামেও পরিচিত) হলেন একজন ভারতীয় অভিনেত্রী এবং প্রযোজক, যিনি মূলত কন্নড় ভাষার চলচ্চিত্রে কাজ করেন, এছাড়াও তামিল, মালয়ালম, বাংলা এবং হিন্দি চলচ্চিত্রে অভিনয় করেছেন। ২০০৬ সালে বাণিজ্যিকভাবে সফল চলচ্চিত্র মুঙ্গারু মেল-এ অভিনয় করার পর তিনি দক্ষিণ ভারতীয় চলচ্চিত্রের অন্যতম জনপ্রিয় এবং সর্বাধিক বেতনপ্রাপ্ত অভিনেত্রী হয়ে ওঠেন। অতঃপর তিনি বেশ কয়েকটি পুরস্কারও লাভ করেন।  গান্ধী মিডিয়া এবং কর্ণাটকের চলচ্চিত্র জগতে 'পুরুষ হুডুগি' (রেইন গার্ল) হিসাবে পরিচিতি লাভ করেছিলেন।
তিনি ২০১২ সালে জনতা দল (সেক্যুলার)-এ যোগ দিয়ে দলের সদস্যপদ গ্রহণ করেন। তিনি এরপরেই কেজেপি পার্টি এবং পরে বিএসআর কংগ্রেস দলের প্রার্থী হয়ে রায়চুর আসন থেকে কর্ণাটক বিধানসভা নির্বাচনে প্রতিদ্বন্দ্বিতা করেছিলেন। তবে নির্বাচনে তিনি কোনও নির্বাচনী এলাকা থেকেই আসন জিততে পারেননি।
প্রারম্ভিক জীবন
পূজা গান্ধী ১৯৮৩ সালের ৭ই অক্টোবর তারিখে ভারতের উত্তর প্রদেশের মিরাটের ঐতিহ্যবাহী পাঞ্জাবি পরিবারে সঞ্জনা গান্ধী নামে জন্মগ্রহণ করেছিলেন। তাঁর বাবা পবন গান্ধী একজন ব্যবসায়ী এবং তাঁর মা জ্যোতি গান্ধী একজন গৃহিনী ছিলেন। তিনি সোফিয়া কনভেন্ট এবং মিরাটের দেওয়ান পাবলিক স্কুলে পড়াশোনা করেছেন। তাঁর দুই ছোট বোন রয়েছে- রাধিকা গান্ধী (যিনি কন্নড় চলচ্চিত্রের একজন অভিনেত্রী) এবং টেনিস খেলোয়াড় সুহানী গান্ধী। ২০১২ সালের নভেম্বর মাসে গান্ধী বাগদান সম্পন্ন করেছিলেন তবে পরের মাসেই তিনি এই সম্পর্কের ইতি টানেন।
রাজনীতি
পূজা গান্ধী ২০১২ সালে ১৮ই জানুয়ারি তারিখে জনতা দল (সেক্যুলার) (জেডিএস) দলে যোগ দিয়েছিলেন। তারপরে তিনি সংক্ষিপ্তভাবে কেজেপিতে যোগ দিয়েছিলেন, তবে শেষ পর্যন্ত তিনি বিএসআর কংগ্রেসের হয়ে রায়চুর থেকে ২০১৩ সালের কর্ণাটক বিধানসভা নির্বাচনে প্রতিদ্বন্দ্বিতা করেছিলেন। পাবলিক অফিসে তাঁর এই প্রথম প্রচেষ্টা ব্যর্থ হয়েছিল।
বিনিময় বৈশিষ্ট্য
গণিতবিদ্যায়, কোন বাইনারি অপারেশানকে তখনই বিনিময় বলা হবে যখন তার অপারেন্ডগুলোর জায়গা পরিবর্তনের কারণে ফল এর কোন পরিবর্তন হবে না। এটি অনেক বাইনারি অপেরাশন এর প্রাথমিক ভিত্তি বৈশিষ্ট্য এবং অনেক গাণিতিক প্রমাণ এর উপর নির্ভর করে। সর্বাধিক পরিচিত বিশিষ্টের যা এই নামের মধ্যে বলা হয়েছেঃ "৩ + ৪ = ৪ + ৩" বা "২ × ৫ = ৫ × ২", এছাড়াও এই বিশিষ্টটি আরও বড় কোন গাণিতিক সমস্যা সমাধানে ব্যবহার করা যেতে পারে। এই নামটি দরকার ছিল কারণ আরও অনেক অপেরাশন আছে  যেমন ভাগ ও বিয়োগ, যাদের এই বিশিষ্টটি নাই, এই অপেরাশনগুলো বিনিময় যোগ্য না। তাই এদের অবিনিময় যোগ্য অপেরাশন বলা হয়। অপেরাশনের সাধারণ ধারণা যেমন কোন সংখ্যার গুণ ও যোগ হল বিনিময়যোগ্য এবং অনেক বছর আগ থেকেই এই ধারনার প্রয়োগ রয়েছে। যদিও এই ১৯ শতকের আগ পর্যন্ত এর ধারনার কোন নাম ছিলোনা, যখন গণিতবিদ্যাকে বিধিবদ্ধ করা শুরু হয়েছিল। বাইনারি সম্পর্কগুলোর মধ্যে অনুরুপ সম্পর্ক বিদ্যমান; একটি বাইনারি সম্পর্ককে সদৃশ বলা হবে তখনই যখন তা অপারেন্ড এর ক্রমকে অগ্রাহ্য করবে। উদাহরণস্বরূপ, সমতা হল সেটাই যাতে দুটি সদৃশ গাণিতিক বস্তুর ক্রমকে অগ্রাহ্য করা হয়।
সাধারণ ব্যবহার
বিনিময় বৈশিষ্ট্য এমন একটি বৈশিষ্ট্য যা সাধারনত বাইনারি অপেরাশন ও ফাংশনসমূহের সাথে সম্পর্কযুক্ত। যদি কোন বাইনারি অপেরাশন একজড়া উপাদানকে বিনিময় বৈশিষ্ট্য হিসেবে ধরা হয় তবে ওই জোড়া উপাদানকে বিনিময় করতে বলা হয়।
গাণিতিক সংজ্ঞা
বিনিময় শব্দটি বিভিন্ন সংশ্লিষ্ট অর্থে ব্যবহার হয়।
গণিতে বিনিময় বিশিষ্টের ব্যবহার
উদাহরণস্বরূপ, ৫ + ৪ = ৪ + ৫, উভয় রাশির যোগফল সমান ৯
উদাহরণস্বরূপ, ৫ x ৪ = ৪ x ৫, উভয় রাশির গুনফল সমান ১৫
উদাহরণস্বরূপ, যৌক্তিক দ্বিশর্তাধীন ফাংশন p ↔ q, q ↔ p এর সমতুল্য। এই ফাংশনটিকে অন্যভাবেও লেখা যায়, যেমন, p IFF q বা p ≡ q, অথবা Epq
গণিতে অবিনিময় বিশিষ্টের ব্যবহার
কিছু অবিনিময়যোগ্য বাইনারি অপেরাশনঃ
বিয়োগ ও ভাগ
বিয়োগ হল অবিনিময় বৈশিষ্ট্য, যেহেতু,
ট্রুথ ফাংশনসমূহ
কিছু বাইনারি ট্রুথ ফাংশনও অবিনিময়যোগ্য, যেহেতু অপেরান্ডের ক্রম পরিবর্তন হলে ট্রুথ টেবিলে ফাংশনের পরিবর্তন হয়। উদাহরণস্বরূপ, f (A, B) = A Λ ¬B (A AND NOT B) এবং f (B, A) = B Λ ¬A এর ট্রুথ টেবিল হলঃ
আটটি অবিনিময়যোগ্য ফাংশনের জন্য, Bqp = Cpq; Mqp = Lpq; Cqp = Bpq; Lqp = Mpq; Fqp = Gpq; Iqp = Hpq; Gqp = Fpq; Hqp = Ipq.
ম্যাট্রিক্সের গুণ
ম্যাট্রিক্সের গুণন প্রায় সব সময় অবিনিময়যোগ্য। উদাহরণস্বরূপঃ
ইতিহাস ও ব্যাকরণ
আদিকাল থেকে বিনিময় বৈশিষ্ট্যের ব্যবহারের নমুনা পাওয়া যায়। মিশরীয়রা গুনফল বের করার ক্ষেত্রে গুণনকে সহজিকরন করার জন্য বিনিময় বৈশিষ্ট্যের ব্যবহার করত। ইউক্লিড গুণনের ব্যবহার সম্পর্কে জানত বলে তার বই এলিমেন্টস থেকে ধারণা পাওয়া যায়। বিনিময় বৈশিষ্ট্যের আনুষ্ঠানিক ব্যবহার ১৮ শতকের শেষ ও ১৯ শতকের শুরুর দিক থেকে আরম্ভ হয়। তার পর থেকে গণিতবিদরা এই ফাংশনের তত্ত্ব নিয়ে কাজ শুরু করেন। বর্তমানে বিনিময় বৈশিষ্ট্য অতিপরিচিত ও গণিতবিদ্যার বিভিন্ন শাখার ভিত্তি হিসেবে ব্যবহার করা হয়।
বিনিময় শব্দটি প্রথম পাওয়া যায় ১৮১৪ সালে ফ্রাঙ্কো সারভইস এর একটি আত্মজীবনীতে। সেই সময় তিনি যে ফাংশনটির জন্য বিনিময় শব্দটি ব্যবহার করেছিলেন সেটিই এখন নিনিময় ফাংশন নামে পরিচিত। শব্দটি দুটি ফরাসি শব্দ থেকে এসেছে, একটি হল কোম্যুতে যার অর্থ "প্রতিষ্ঠাপিত করা বা স্থান পরিবর্তন" এবং এর বিভক্তি হিসেফবে আছে আতিভ যার অর্থ "কোন কিছু করার প্রবণতা" অতএব এদের মিলিত অর্থ হল "প্রতিস্থাপন বা স্থান পরিবর্তনের প্রবণতা"। ১৮৩৮ সালে এই শব্দটি ইংরেজিতে যুক্ত হয়, ট্রাঞ্জেকশন অফ দা রয়্যাল সোসাইটি অফ এডিনবার্গ, ডুঙ্কান ফ্রাকুহারসন গ্রিজোরি  নিবন্ধটিকে "অন দা রিয়াল ন্যাচার অফ সিম্বোলিক অ্যালজেব্রা" নামে ১৮৪০ সালে প্রকাশিত করার সময় এটি ব্যবহার করে।
প্রতিস্থাপন নিয়ম
ট্রুথ-ফাংশনের প্রস্তাবিত যুক্তি হল, বিনিময় বা বিনিময় যোগ্যতা দুটি গ্রহণযোগ্য প্রতিস্থাপন নিয়মকে বোঝায়। এই নিয়মগুলো যুক্তিগত প্রমানের ক্ষেত্রে যুক্তিগত রাশির মধ্যে সমতুল্য চলকদের পক্ষান্তরিত করার অনুমতি দেয়। নিয়ম গুলো হলঃ
এবং
যেখানে "" হল একটি মেটালজিক্যাল সিম্বল যা "যা কোন প্রমানের প্রতিস্থাপনকে" প্রতিনিধিত্ব করে।
সত্য কার্যকরী সংযোগ
বিনিময় যোগ্যতা হল ট্রুথ ফাংশনের সমতুল্য যুক্তির কিছু যুক্তিগত সংযোজন। নিচের যুক্তিগত সাম্যতাগুলো যা প্রদর্শন করে তা হল বিনিময় যোগ্যতার নির্দিষ্ট সংযোগকারীর জন্য কিছু বৈশিষ্ট্যঃ
সেট তত্ত্ব
গ্রুপ বা সেট তত্ত্বে, অনেক বীজগাণিতিক কাঠামোকে বিনিময় যোগ্য বলা হয়, যখন কোন নির্দিষ্ট অপেরান্ড বিনিময় বৈশিষ্ট্য প্রকাশ করে। গণিতবিদ্যার উচু শাখাগুল, যেমন বিশ্লেষণ এবং Linear algebraরৈখিক বীজগণিতে বিনিময় যোগ্যতা সুপরিচিত অপারেশনগুলোর (যেমন বাস্তব ও জটিল সংখ্যার যোগ এবং গুণন) প্রমাণের জন্য প্রায়শই ব্যবহার করা হয় বা (বা নিখুঁতভাবে অনুমান করা হয়)।
যৌথতা
যৌথতা বৈশিষ্ট্যটি বিনিময় বিশিষ্টের সাথে ঘনিষ্ঠ ভাবে সম্পর্কিত। কোন একটি এক্সপ্রেশনের যৌথতা বৈশিষ্ট্য হল কোন অপেরাটরের একই অবস্থানে দুই বা ততোধিক ঘটনা যার অপেরাশনের ক্রম তার ফলকে প্রভাবিত করে না, যতক্ষণ পর্যন্ত না তাদের পদের ক্রমের পরিবর্তন হয়। অপরদিকে বিনিময় বিশিষ্টের ক্ষেত্রে পদের ক্রমের পরিবর্তন ফলকে প্রভাবিত করে না।
যা পরিষ্কারভাবে বিনিময় যোগ্য (x ও y এর স্থান পরিবর্তনে ফলের মধ্যে কোন আসবে না), কিন্তু এটি যৌথতাযোগ্য নয় (যেহেতু, উদাহরণস্বরূপ, but  ) কমুটেটিভে নন-এসোসিয়েটিভ মাগমস এ ধরনের আরও উদাহরণ খুজে পাওয়া যেতে পারে।
প্রতিসাম্যতা
সম্পর্কের ক্ষেত্রে, প্রতিসাম্যতার সম্পর্ক অনেকটা বিনিময় অপেরাশনের মত। এখানে যদি R এর সম্পর্কটি প্রতিসাম্য হয় তবে,
কোয়ান্টাম ম্যাকানিক্সে অহিসাবযোগ্য অপারেটরসমূহ
স্রডিঞ্জার এর প্রতিয়মান করা কোয়ান্টাম ম্যাকানিক্সে, বাস্তব চলককে লিনিয়ার অপেরাটর দ্বারা প্রকাশ করা হয়, যেমন, x (x দ্বারা গুণ) এবং । and  (এদের গুণন অপেরাটর বলে) এর সংযোজনকে বিবেচনা করলে একমাত্রিক তরঙ্গ ফাংশন \psi(x): এর  মধ্যে এই দুটি অপেরাটরকে যেভাবে দেখা যাচ্ছে সেভাবে বিনিময় করা যাবে নাঃ
হেইজেরবারগ এর অনিশ্চয়তা নীতি অনুসারে, যদি দুটি অপেরাটরকে একজোড়া চলক দ্বারা প্রকাশ করা হয় যা বিনিময় করা যায় না, তবে চলক জোড়া পরস্পর পরস্পরের পরিপুরক। তার মানে হল, তাদের মান একসাথে বের করা যাবে না এবং তা নিখুঁতভাবে জানা যাবে না। উদাহরণস্বরূপ, কোন একটি কণার X অক্ষে অবস্থান ও রৈখিক ভরবেগ যথাক্রমে x ও দ্বারা প্রকাশ করা হয় (এখানে \hbar হল সংখিপ্ত প্লাঙ্ক ধ্রুবক)। এই উদাহরণটি  -i \hbar বাদে বাকীদের জন্য প্রযোজ্য, তার যদি অপেরাটরটি বিনিময় করা না যায় এবং তার বাস্তব অর্থ হল যেকোনো দিকে তার অবস্থান ও রৈখিক ভরবেগ পরস্পর পরস্পরের পরিপুরক।
জেমস লী ম্যাসি
thumb| জেমস লী ম্যাসি একজন ইনফর্মেশন থিওরিস্ট এবং ক্রিপ্টোগ্রাফার। তিনি ইটিএইচ জুরিখ এর ইমেরিটাস অধ্যাপক।
জীবনী
ম্যাসি ১৯৩৪ সালের ১১ ফেব্রুয়ারি ওহিওতে জন্মগ্রহণ করেন। তিনি নটর ডেম বিশ্ববিদ্যালয় থেকে তড়িৎ প্রকৌশলে ১৯৫৬ সালে ব্যাচেলর অব সায়েন্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৬০ সালে মাস্টার্স এবং ১৯৬২ সালে পিএইচডি ডিগ্রি অর্জন করেন। তিনি ১৯৬২ সালে নটর ডেম বিশ্ববিদ্যালয়ে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭৭ সাল পর্যন্ত এখানে কর্মরত ছিলেন।
খাজা ঘর জেলা
খাজা ঘর জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে খাজা ঘর নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
গোগনগর ইউনিয়ন
গোগনগর ইউনিয়ন নারায়ণগঞ্জ সদর উপজেলার সবচেয়ে ছোট একটি ইউনিয়ন। এটি ১৯৪৩ খ্রিষ্টাব্দে স্থাপিত হয়।
ইতিহাস
ব্রিটিশ শাসন আমলের আনুমানিক ১৯৪৩ সালে প্রথম গোগনগর ও সৈয়দপুর এলাকা নিয়ে অত্র ইউনিয়ন গঠিত হয় । ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। গোগনগর ইউনিয়নের সর্বপ্রথম চেয়ারম্যান এর নাম মো: সদর উদ্দিন দেওয়ান । পরবর্তীতে পর্যায়ক্রমে একের পর এক চেয়ারম্যান এর পরিবর্তন হয় । বর্তমান চেয়ারম্যান এর নাম ফজর আলী।
পূর্বতন চেয়ারম্যানবৃন্দ
ক্রমিকনং	চেয়ারম্যানবৃন্দদেরনাম
০৩.   	মো: আফছার উদ্দিন মুন্সী (ভারপ্রাপ্ত)
০৪.   	মো: মুজাফ্ফর আলী সিকদার	(নির্বাচিত)
০৫.   	মো: আবুল কাশেম বেপারী	(নির্বাচিত)
০৬.   	মো: আরব আলী ফকির	(নির্বাচিত)
০৮.   	মো: কাছিমউদ্দিন আহম্মেদ	(নির্বাচিত)
০৯.   	মো: আব্দুর রহমান মিয়া	(ভারপ্রাপ্ত)
১০.   	মো: রমিজউদ্দিন মাস্টার	(নির্বাচিত)
১১.   	ডা: মো: মোছলেহ্উদ্দিন আহমেদ	(নির্বাচিত)
১২.   	ডা: মো: মোছলেহ্উদ্দিন আহমেদ	(নির্বাচিত)
১৩.   	ডা: মো: মোছলেহ্উদ্দিন আহমেদ	(নির্বাচিত)
১৪.   	মোঃ আঃ জলিল সরদার	(নির্বাচিত)
১৫.      	                                 ডা: মো: মোছলেহ্উদ্দিন আহমেদ	(নির্বাচিত) ১৬.   	                                        মজিবর রহমান সিকদার	                            (নির্বাচিত) ১৭.   	                               মো: ফরহাদ হোসেন	                  (ভারপ্রাপ্ত)
১৮. নওশেদ আলী (নির্বাচিত)
১৯. নওশেদ আলী (নির্বাচিত)-
২০. নূর হোসেন (ভারপ্রাপ্ত)
২১. ফজর আলী (নির্বাচিত)
গ্রামভিত্তিক লোকসংখ্যা
ক্রমিক নং	গ্রামের নাম	লোকসংখ্যা
০১.    	মসিনাবন্দ পূর্ব	=২,৮০০জন
০২.    	মসিনাবন্দ উত্তর	=২,০০৫জন
০৩.    	বাড়ীরটেক	=২,০০০জন
০৪. .   	সৈয়দপুর পূর্ব	=২,০০০জন
০৫.    	সৈয়দপুর পশ্চিম	=২,০০০জন
০৬.    	সৈয়দপুর কদমতলী	=২,৫০০জন
০৭.    	নতুন সৈয়দপুর	=৩,০০০জন
০৮.       পুরাতন সৈয়দপুর	=৩,৫০০জন
০৯.     	চর সৈয়দপুর	=৩,৫০০জন
মোট	২৩,৩০৫জন
খাল ও নদী
নারায়ণগঞ্জ জেলার সদর উপজেলার গোগনগর ইউনিয়নটি একটি অতি জনবহুল ইউনিয়ন। অত্র ইউনিয়নের পূর্ব দিকে দিয়ে বয়ে গেছে খরস্রোতা শীতলক্ষ্যা নদী। এবং ইউনিয়নের পশ্চিম দিকে বয়ে গেছে বুড়িগঙ্গা নদী।এছাড়াও অত্র ইউনিয়নের বুক চিরে অসংখ্যা খাল প্রবাহিত হয়েছে। এক সময় এ সকল খাল দিয়ে প্রতিনিয়ত নৌকা ও ছোট ছোট লঞ্চ চলাচল করত।
আটুলিয়া ইউনিয়ন
আটুলিয়া ইউনিয়ন খুলনা বিভাগের অন্তর্গত সাতক্ষীরা জেলার শ্যামনগর উপজেলার একটি ইউনিয়ন।
জনসংখ্যা
২০০১ সালের পরিসংখ্যান অনুযায়ী আটুলিয়া ইউনিয়নের লোকসংখ্যা ৩৭,০৬৫ জন। এর মধ্যে পুরুষ ১৮,৫৭৫ জন এবং মহিলা ১৮,৪৯০ জন।
শিক্ষা ব্যবস্থা
আটুলিয়া ইউনিয়নে ২টি ডিগ্রি কলেজ ও ৫ মাধ্যমিক বিদ্যালয় আছে। সরকারী প্রাথমিক বিদ্যালয় আছে ১৫টি, মাদ্রাসা আছে ৭ টি।
ধর্মীয় অবকাঠামো
ইউনিয়নে আনুমানিক ৫০+ টি মসজিদ এবং ১০ টি মন্দির রয়েছে।
স্কচ টেলর
অ্যালিস্টেয়ার ইন্স স্কচ টেলর (Scotch Taylor; জন্ম: ২৫ জুলাই, ১৯২৫ - মৃত্যু: ৭ ফেব্রুয়ারি, ২০০৪) ট্রান্সভালের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন স্কচ টেলর।
প্রথম-শ্রেণীর ক্রিকেট
রাজা সপ্তম এডওয়ার্ড বিদ্যালয়ে অধ্যয়ন করেন। উইটওয়াটার্সর‍্যান্ড বিশ্ববিদ্যালয়ে খনিবিদ্যালয় ডিগ্রী লাভ করেন। এরপর, ১৯৪৯-৫০ মৌসুমে ট্রান্সভালের পক্ষে প্রথম-শ্রেণীর ক্রিকেটে অভিষেক ঘটে তার। মাসখানেক পর রাজ্য দলের পক্ষে হকি খেলায় অভিষেক ঘটে। পরের মৌসুমে নিজস্ব প্রথম শতরান করেন। কারি কাপে গড়ের দিক দিয়ে শীর্ষস্থানে থাকা সত্ত্বেও দূর্ভাগ্যজনকভাবে তাকে ১৯৫৫ সালের ইংল্যান্ড সফরে রাখা হয়নি বলে ক্রিকেটবোদ্ধাদের অভিমত।
২৫ জুলাই, ১৯২৫ তারিখে জোহেন্সবার্গে জন্মগ্রহণকারী স্কচ টেলর মূলতঃ শীর্ষসারির ব্যাটসম্যান হিসেবে খেলতেন। ১৯৫০-৫১ মৌসুমের কারি কাপে রোডেশিয়া দলের বিপক্ষে উদ্বোধনী ব্যাটসম্যান হিসেবে অভিষেক পর্ব সম্পন্ন হয় তার। পরের খেলাতেই নিজস্ব প্রথম শতরানের ইনিংস খেলেন। ফলশ্রুতিতে, গ্রিকুয়াল্যান্ড ওয়েস্ট দল ইনিংস ও ৩৩২ রানের বিশাল ব্যবধানে পরাভূত হয়। এ পর্যায়ে প্রথম উইকেট জুটিতে দক্ষিণ আফ্রিকার বিখ্যাত ব্যাটসম্যান ও খেলায় পূর্বতন কারি কাপের রেকর্ডসংখ্যক রানের নতুন রেকর্ডের অধিকারী এরিক রোয়ানের সাথে ২০৪ রান সংগ্রহ করেন।
১৯৫০-৫১ মৌসুমে কারি কাপের শিরোপা জয় করে ট্রান্সভাল দল। এ পর্যায়ে দলটি কেবল একটি খেলায় ড্র করেছিল। ৩৬৮ রান তুলে তিনি কারি কাপে সর্বোচ্চ রান সংগ্রহকারীর তালিকায় দশম অবস্থানে ছিলেন। কেবলমাত্র ট্রান্সভালের এরিক রোয়ান তার সম্মুখে অবস্থান করেন। ১৯৫১-৫২ মৌসুমে স্কচ টেলরকে দলের বাইরে রাখা হয়। ট্রান্সভাল দল অবনমনের কবলে পড়ে ও সেকশন বি-তে চলে যায়। তবে, নভেম্বর, ১৯৫২ সালে একটি শতরান ও চার উইকেট নিয়ে নাটালের সাথে ড্র করে পুনরায় ফিরে আসেন। তবে, এ মৌসুমে রান সংগ্রহের দিক দিয়ে তিনি ২৫তম অবস্থানে চলে যান। বর্ডারের বিপক্ষে ১৬৪ রান তুলে দলকে ইনিংস বিজয়ে সহায়তা করেন। এরিক রোয়ানের সাথে প্রথম উইকেটে ২৭৪ রান সংগ্রহ করেন। তবে, পরবর্তী ছয় ইনিংসে ২০-এর কম রান তুলেন। বর্ডারের বিপক্ষে ট্রান্সভাল ইনিংস ব্যবধানে পরাজিত হলে তিনি বাদ পড়েন। এছাড়াও, তার বোলিংয়ের ধার অনেকাংশে কম যায়। ঐ মৌসুমে ৩২.৩০ গড়ে ১০ উইকেট পেয়েছিলেন।
স্বর্ণালী সময়
পরের মৌসুমে কারি কাপ অনুষ্ঠিত হয়নি। তাসত্ত্বেও, স্কচ টেলর তিনটি প্রথম-শ্রেণীর খেলায় অংশ নিতে পেরেছিলেন। এ পর্যায়ে তিনি অবশ্য নিচেরদিকে ব্যাটিং করেছিলেন। ১৯৫৩-৫৪ মৌসুমে সফররত নিউজিল্যান্ড একাদশের বিপক্ষে সাত নম্বরে মাঠে নামেন। ট্রান্সভালের এলিস পার্কে বৃষ্টিবিঘ্নিত খেলায় ট্রান্সভাল দল ২৯ ওভারে ১৪৫/৮ তুলে। টনি ম্যাকগিবন, বব ব্লেয়ার ও জন রিচার্ড রিডকে পাশ কাটিয়ে ৬৪ রান তুলেন। অন্য যে-কোন ট্রান্সভাল ব্যাটসম্যানের তুলনায় ৪০ রান বেশি তুলেন। পূর্বদিন ৭১ রানে পিছিয়ে থেকেও ট্রান্সভাল দল ইনিংস ঘোষণা করে। তবে, সারাদিন ব্যাটিং করে নিউজিল্যান্ডীয় একাদশ খেলাটি ড্রয়ের দিকে নিয়ে যায়।
স্কচ টেলরকে ছাড়াই ট্রান্সভাল দল ১৯৫৪-৫৫ মৌসুমে প্রথম খেলায় জয় পায়। তবে, তিনি পূর্বতন চ্যাম্পিয়ন ওয়েস্টার্ন প্রভিন্সের বিপক্ষে খেলায় অংশ নেন। প্রথম-শ্রেণীর ক্রিকেটে ব্যক্তিগত সর্বোচ্চ ১৮০ রান তুলেন ও দলকে ইনিংস ও ৩০৬ রানের বিশাল ব্যবধানে জয় পেতে সহায়তা করেন। পরের সপ্তাহে নাটালের বিপক্ষে তিনি ও কেন ফানস্টন ট্রান্সভাল দলকে আট উইকেট হাতে রেখেই প্রথম ইনিংস থেকে ৩২ রানে টপকে যান। কিন্তু, হিউ টেফিল্ড ও ইয়ান স্মিথের বোলিং তোপে পড়ে তার দল। নয় রানে টেফিল্ডের বলে আউট হন ও ২৪৬ রানের জয়ের লক্ষ্যমাত্রায় ট্রান্সভাল দলের ৯৯ রানে আউট হন। ট্রেভর গডার্ড ৫৫ রান তুলে সহায়তার হাত প্রসারিত করেন। ৪৬ ওভার ব্যাটিং করে ড্রয়ে পরিণত হয়। ফিরতি খেলায় দলের দুই ইনিংসে সংগৃহীত ৪২৩ রানের মধ্যে তিনি ৬১ রান তুলেন। এবারও ওয়েস্টার্ন প্রভিন্সকে পরাজিত করতে পারেনি তার দল। দ্বিতীয় স্থান নিয়েই তাদেরকে সন্তুষ্ট থাকতে হয়। ৪৬১ রান তুলে স্কচ টেলর কারি কাপে ব্যক্তিগত সর্বোচ্চ রান তুলেন। রান সংগ্রহের দিক দিয়ে সপ্তম স্থানে অবস্থান করলেও ব্যাটিং গড়ে শীর্ষস্থান দখল করেছিলেন।
অধিনায়কত্ব লাভ
পরের মৌসুমে অধিনায়ক হিসেবে মনোনীত হন। ইস্টার্ন প্রভিন্সের বিপক্ষে ৫২ রানের জয়ে দলকে নেতৃত্ব দেন। পয়েন্ট তালিকার শীর্ষে থাকা অবস্থায় তৃতীয় জয়ের লক্ষ্যে ২৭২ রানের দিকে অগ্রসর হয়। হিউ রয়ের বোলিংয়ে আউট হন। রাসেল এনডিনের বীরত্বপূর্ণ ৯১ রানের ইনিংস খেলা সত্ত্বেও ট্রান্সভাল পরাজিত হয় ও ওয়েস্টার্ন প্রভিন্স কারি কাপের শিরোপা বিজয়ে অগ্রসর হয়। ট্রান্সভাল আবারও ওয়েস্টার্ন প্রভিন্সের বিপক্ষে পরাজিত হয়। বৃষ্টিবিঘ্নিত অবস্থায় ১২০/৮ হয়। ব্যাটিং উদ্বোধনে নেমে তিনি শীর্ষ রান সংগ্রাহক হন। তবে, ঐ মৌসুমে তিনি একইটি অর্ধ-শতরানের ইনিংস খেলেন। ২৩৫ রান সংগ্রহ করে কারি কাপে ৩৪তম স্থান দখল করেন।
পরবর্তী মৌসুমে কারি কাপ প্রতিযোগিতা অনুষ্ঠিত হয়নি। ১৯৫৫-৫৬ মৌসুমে ইংল্যান্ড দল দক্ষিণআফ্রিকা গমনে আসে ও ২০টি প্রথম-শ্রেণীর খেলায় অংশ নেয়। তাসত্ত্বেও, ট্রান্সভাল বনাম নাটালের মধ্যকার একটি প্রথম-শ্রেণীর খেলার আয়োজন করা হয়েছিল। প্রথম ইনিংসে রান আউটে বিদেয় নিলেও স্কচ টেলর ৮৫ রান তুলেন। এরফলে, প্রথম ইনিংসে ১৪৫ রানে পিছিয়ে থেকেও খেলায় তিন উইকেটে জয় পায় তার দল। ট্রান্সভালের পক্ষে দুইটি ও দক্ষিণ আফ্রিকা একাদশের সদস্যরূপে সফরকারীদের বিপক্ষে একটি খেলায় অংশ নেন।
১৯৫৬-৫৭ মৌসুমে আঘাতের কারণে অধিনায়ক জ্যাকি ম্যাকগ্লিউ খেলতে অপারগতা প্রকাশ করলে সফরকারী ইংল্যান্ডের বিপক্ষে প্রথম টেস্টে অংশগ্রহণের সুযোগ হয় তার। পরিবর্তিত খেলোয়াড় হিসেবে বড়দিনের প্রাক্কালে অনুষ্ঠিত প্রথম টেস্টে তাকে দলে নেয়া হয়। নিউ ওয়ান্ডারার্স গ্রাউন্ডে অনুষ্ঠিত ঐ টেস্টে ট্রেভর গডার্ডের সাথে ব্যাটিং উদ্বোধনে নামেন। ১২ ও ৬ রান করেন তিনি। প্রথম ইনিংসে সংগৃহীত ১২ রানের জন্যে তাকে ১০৬ মিনিট খরচ করতে হয়। ফলো-অনে পড়ে তার দল। ইংল্যান্ড ১৩১ রানে টেস্টে জয় পায়।
নিউল্যান্ডসে অনুষ্ঠিত দ্বিতীয় টেস্টে জ্যাকি ম্যাকগ্লিউ ফিরে আসেন। তবে, আবারও তিনি খেলতে পারেননি। তার পরিবর্তে রোডেশিয়ার উদ্বোধনী ব্যাটসম্যান টনি পিদিকে দলে নিয়ে আসা হয় ও টেলরকে দূরে রাখা হয়। এরফলে, ২২ গড়ে ঐ মৌসুম শেষ করেন তিনি।